Dôležité právne oznámenie

|

31986L0594

Smernica Rady z 1. decembra 1986 o hluku prenášanom vzduchom, ktorý spôsobujú domáce spotrebiče

Úradný vestník L 344 , 06/12/1986 S. 0024 - 0027 Fínske špeciálne vydanie: Kapitola 15 Zväzok 7 S. 0153  Švédske špeciálne vydanie: Kapitola 15 Zväzok 7 S. 0153  CS.ES Kapitola 13 Zväzok 008 S. 227  ET.ES Kapitola 13 Zväzok 008 S. 227  HU.ES Kapitola 13 Zväzok 008 S. 227  LT.ES Kapitola 13 Zväzok 008 S. 227  LV.ES Kapitola 13 Zväzok 008 S. 227  MT.ES Kapitola 13 Zväzok 008 S. 227  PL.ES Kapitola 13 Zväzok 008 S. 227  SK.ES Kapitola 13 Zväzok 008 S. 227  SL.ES Kapitola 13 Zväzok 008 S. 227

		Smernica Radyz 1. decembra 1986o hluku prenášanom vzduchom, ktorý spôsobujú domáce spotrebiče(86/594/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže akčné programy Európskych spoločenstiev z roku 1973 [4] a 1977 [5] týkajúce sa životného prostredia zdôrazňujú závažnosť problému znečistenia hlukom a najmä potrebu prijať opatrenia týkajúce sa zdrojov hluku;keďže by verejnosť mala byť informovaná, a to čo najzrozumiteľnejšie a najjednoznačnejšie o hladine hluku emitovaného spotrebičmi pre domácnosť; keďže presné, výstižné a porovnateľné informácie môžu pomôcť verejnosti pri výbere menej hlučných domácich spotrebičov; keďže výrobcovia budú v dôsledku toho donútení prijať opatrenia na zníženie hluku emitovaného spotrebičmi pre domácnosť, ktoré vyrábajú;keďže z praktických dôvodov a aby sa predišlo nadbytku štítkov na spotrebičoch pre domácnosť, informácie o hladine hluku sa uvádzajú na štítku, ako ustanovujú vykonávacie smernice, prijaté podľa smernice Rady 79/530/EHS zo 14. mája 1979 o označovaní spotreby energie domácich spotrebičov štítkami [6], ak ide o rovnakú skupinu domácich spotrebičov;keďže sa v tomto prípade musí aproximácia právnych predpisov obmedziť na tie požiadavky, ktoré sú potrebné na meranie hluku šíriaceho sa vzduchom, ktorý emitujú spotrebiče pre domácnosť a kontrolovať uvedenú hladinu; keďže takéto požiadavky musia nahradiť vnútroštátne právne predpisy v tejto oblasti;keďže táto smernica definuje len nevyhnutné požiadavky; keďže sa predpokladá, že sa tieto požiadavky budú dodržiavať, pokiaľ sa budú uplatňovať harmonizované normy; keďže je preto nevyhnutné disponovať týmito normami, ktoré sa týkajú merania a kontroly uvedenej hladiny hluku emitovaného domácimi spotrebičmi, keď sú spotrebiče v prevádzke;keďže (CEN) (Európsky výbor pre normalizáciu) a (CENELEC) (Európsky výbor pre elektrotechnickú normalizáciu) sú uznané ako orgány, ktoré sú oprávnené určovať a schvaľovať harmonizované normy (európske normy alebo harmonizované dokumenty), na pokyn Komisie, podľa smernice Rady 83/189/EHS z 28. marca 1983, ktorou sa ustanovuje postup poskytovania informácií v oblasti technických noriem a predpisov [7] a podľa všeobecných smerníc pre spoluprácu medzi Komisiou a obidvomi týmito orgánmi, podpísaných 13. novembra 1984;keďže pokiaľ sa rozhodne o prijatí harmonizovaných noriem, voľný obeh tovarov sa zabezpečí prijatím výrobkov, ktoré sú v súlade s vnútroštátnymi normami a uznanými technickými predpismi, prostredníctvom kontroly, ktorá je v súlade s požiadavkami tejto smernice;keďže stály výbor, zriadený článkom 5 smernice 83/189/EHS, je určený na zabezpečenie kontroly zhody harmonizovaných noriem a vnútroštátnych noriem ako aj technických predpisov,PRIJALA TÚTO SMERNICU:Článok 11. Táto smernica obsahuje opatrenia súvisiace:- so všeobecnými zásadami, ktoré sa týkajú uverejnenia informácií o hluku šíriacom sa vzduchom, ktorý emitujú spotrebiče pre domácnosť,- s metódami merania na stanovenie hluku šíriaceho sa vzduchom, ktorý emitujú spotrebiče pre domácnosť,- so systémom na monitorovanie hladiny hluku šíriaceho sa vzduchom, ktorý emitujú spotrebiče pre domácnosť.2. Táto smernica sa nevzťahuje:- na spotrebiče, technické zariadenia a vybavenia alebo stroje, skonštruované výlučne na priemyselné alebo profesionálne účely,- na spotrebiče, ktoré sú súčasťou budov alebo ich technického vybavenia, ako sú klimatizačné, vykurovacie alebo ventilačné zariadenia (okrem ventilátorov pre domácnosť, digestorov a voľne stojacich ohrievačov), olejové horáky na ústredné vykurovanie a čerpadlá na prívod a rozvod vody a na kanalizáciu,- súčasti zariadení, ako sú napr. motory,- elektroakustické spotrebiče.Článok 2Pre účely tejto smernice:a) "spotrebič pre domácnosť" je akýkoľvek stroj, časť stroja alebo technické vybavenie, ktoré bolo vyrobené hlavne na používanie v obytných priestoroch, vrátane pivníc, garáží a iných vedľajších budov, najmä spotrebiče pre domácnosť, určené na údržbu, čistenie, prípravu a uskladňovanie potravín, výrobu a rozvod teplého a chladného vzduchu, klimatizáciu a ďalšie spotrebiče, používané na neprofesionálne účely;b) "skupina" spotrebičov pre domácnosť sú všetky modely (alebo typy) rôznych spotrebičov pre domácnosť, vyrobené na rovnaké účely a poháňané rovnakým základným zdrojom energie. Vo všeobecnosti skupina zahrňuje viacero modelov (alebo typov);c) "séria" spotrebičov pre domácnosť sú všetky spotrebiče pre domácnosť, ktoré patria k tomu istému modelu (alebo typu), ktorý má presne definované vlastnosti a vyrába ich ten istý výrobca;d) "várka" spotrebičov pre domácnosť predstavuje vymedzené množstvo danej série, ktorá sa vyrába alebo produkuje v rovnakých podmienkach;e) "emitovaný hluk, šíriaci sa vzduchom" je A-vážená hladina akustického výkonu LWA u spotrebiča pre domácnosť, vyjadrená v decibeloch (dB) k referenčnému akustickému výkonu v picowattoch (1 pW), šíriaceho sa vzduchom.Článok 31. Členské štáty môžu požadovať, aby sa pri niektorých skupinách spotrebičov uvádzali informácie o hluku šíriacom sa vzduchom, ktorý emitujú tieto spotrebiče.Tieto informácie bude poskytovať výrobca, alebo ak má výrobca sídlo mimo spoločenstva, tieto informácie bude poskytovať dovozca, ktorý má sídlo v rámci spoločenstva.Potom:a) hladina hluku, na ktorú sa informácie vzťahujú, sa má stanoviť v súlade s podmienkami, ustanovenými v článku 6 ods. 1;b) informácie môžu v súlade s článkom 6 ods. 2 podliehať náhodným kontrolám. Príslušný členský štát môže podniknúť príslušné opatrenia, aby tak zaistil, že predložená informácia bude v súlade s požiadavkami tejto smernice;c) Výrobca alebo dovozca má zodpovedať za správnosť predloženej informácie.2. Ak členský štát nevyžaduje uvádzanie informácií o emisii hluku šíriaceho sa vzduchom, výrobca alebo dovozca môžu túto informáciu uvádzať, pričom písmená a), b) a c) tretieho pododseku v odseku 1 naďalej platia.Článok 4Ak sa pre rovnakú skupinu spotrebičov pre domácnosť stanoví, že majú uvádzať rôzne typy informácií, ako sú napríklad tie, ktoré sa uvádzajú v zmysle osobitnej smernice, prijatej podľa smernice 79/530/EHS, informácie o emisii hluku šíriacom sa vzduchom, majú byť uvedené na štítku.Článok 51. Členské štáty nesmú zamietnuť, zakázať alebo obmedziť predaj spotrebičov pre domácnosť na základe informácií o emisii hluku šíriaceho sa vzduchom u spotrebičov, na ktorých sú informácie týkajúce sa týchto spotrebičov uvedené v súlade s požiadavkami tejto smernice.2. Bez predpojatosti proti výsledkom akýchkoľvek námatkových kontrol, ktoré možno uskutočniť potom ako sa spotrebiče pre domácnosť začnú ponúkať na predaj, budú členské štáty dohliadať na to, aby uvádzanie informácií o emisii hluku šíriaceho sa vzduchom bolo v súlade s touto smernicou.Článok 61. a) Všeobecná skušobná metóda, ktorá sa používa na určovanie hluku šíriaceho sa vzduchom emitovaného domácimi spotrebičmi musí byť natoľko spoľahlivá, aby nepresnosti v meraní A-vážených hladín akustického výkonu nepredstavovali štandardnú odchýlku vyššiu ako 2 dB.Štandardné odchýlky, ktoré sa uvádzajú v prvom pododseku predstavujú súhrn vplyvov, ktoré majú za následok všetky nepresnosti v meraniach, s výnimkou odchýlok v hladine hluku spotrebiča medzi jednotlivými skúškami.b) Všeobecná skúšobná metóda, ktorá sa uvádza v písmene a) sa pri všetkých skupinách spotrebičov doplní popisom miesta, montáže, zaťaženia a činnosti spotrebičov, ktoré sa podrobili skúšobným podmienkam, aby sa tak stimulovalo bežné použitie a zabezpečila sa primeraná opakovateľnosť a reprodukovateľnosť. Štandardná odchýlka reprodukovateľnosti sa musí špecifikovať pre každú skupinu spotrebičov.2. Štatistická metóda na overovanie označenej hladiny hluku spotrebičov vo várke, spočíva v náhodnom meraní jednotlivých várok spotrebičov s použitím jednostranných skúšok.Základné štatistické parametre štatistickej metódy, ktorá sa uvádza v prvom pododseku majú byť také, aby pravdepodobnosť prijateľnosti bola 95 %, ak v rámci jednej várky je 6,5 % spotrebičov, ktorých hladina emisie hluku je vyššia ako uvedená hladina. Objem jednoduchej alebo rovnocennej vzorky musí byť 3. Zvolená štatistická metóda si vyžaduje použitie celkovej referenčnej štandardnej odchýlky 3,5 dB.Rada, ktorá koná podľa návrhu Komisie, má od 1. januára 1991 stanoviť nový objem vzoriek a referenčné štandardné odchýlky pre všetky skupiny spotrebičov pre domácnosť.Článok 7Členské štáty majú prijať všetky potrebné opatrenia, ktorými zabezpečia, že ak výrobca alebo dovozca nestiahne chybnú várku z trhu, neodkladne opraví uvedené informácie, ak sa pri kontrole podľa článku 6 ods. 2 zistí, že emitovaná hladina hluku šíriaceho sa vzduchom u várky spotrebičov pre domácnosť je vyššia ako uvedená hladina.Článok 81. Členské štáty budú predpokladať, že údaje o hluku, emitovanom spotrebičmi pre domácnosť, ktorý sa šíri vzduchom, sú v súlade s požiadavkami tejto smernice a že kontroly vykonané v členských štátoch boli dostačujúce, ak merania na stanovenie hladiny hluku šíriaceho vzduchom a príslušné kontroly boli vykonané podľa:a) vnútroštátnych noriem zahŕňajúcich harmonizované normy, na ktoré boli uverejnené odkazy v Úradnom vestníku Európskych spoločenstiev. Členské štáty majú uverejňovať odkazy na tieto vnútroštátne normy; alebob) vnútroštátnych noriem a technických predpisov, ktoré sa uvádzajú v odseku 2, pokiaľ neexistujú harmonizované normy v oblastiach, ktoré sú zahrnuté v týchto vnútroštátnych normách a predpisoch.2. Členské štáty oznámia Komisii znenia ich vnútroštátnych noriem a technických predpisov, ako je to uvedené v odseku 1 písm. b), ktoré podľa nich spĺňajú požiadavky uvedené v článku 6. Komisia postúpi tieto znenia ostatným členským štátom. Podľa postupu, stanoveného v článku 9 ods.2, upovedomí členské štáty o tých vnútroštátnych normách a technických predpisoch, o ktorých sa predpokladá, že sa zhodujú s požiadavkami článku 6.Členské štáty zabezpečia, aby sa odkazy na tieto vnútroštátne normy a technické predpisy uverejnili. Komisia zabezpečí, aby boli uverejnené aj v Úradnom vestníku Európskych spoločenstiev.Článok 91. V prípade, že členský štát alebo Komisia usúdi, že harmonizované normy, ktoré sú uvedené v článku 8 ods. 1 písm. a) nevyhovujú plne požiadavkám článku 6, tento členský štát alebo Komisia predloží túto záležitosť stálemu výboru, zriadenému smernicou 83/189/EEC, ďalej len "výboru" a uvedie dôvody svojho konania. Výbor oznámi svoje stanovisko ako naliehavú vec.Komisia oznámi členským štátom stanovisko výboru, v ktorom sa uvedie, či sa príslušné normy majú uverejniť podľa článku 8 ods. 1 písm. a), alebo nie.2. So zreteľom na vnútroštátne normy a technické predpisy uvedené v článku 8 ods.2 bude výbor konať nasledovne:a) Zástupca Komisie predloží výboru návrh opatrení, ktoré majú byť prijaté. Výbor predloží svoje stanovisko k návrhu v časovej lehote, ktorú môže predseda stanoviť podľa naliehavosti veci. Má prijať rozhodnutie väčšinou 54 hlasov, hlasy zástupcov členských krajín sa vážia spôsobom stanovenom v článku 148 ods.2 dohody. Predseda nehlasuje.b) Komisia má prijať pripravované opatrenia, ak sú v súlade so stanoviskom výboru.c) V prípade, že pripravované opatrenia nie sú v súlade so stanoviskom výboru, alebo ak takéto stanovisko nie je k dispozícii, Komisia neodkladne predloží Rade návrh týkajúci sa opatrení, ktoré majú byť prijaté. Rada má prijať rozhodnutie kvalifikovanou väčšinou.d) Ak po uplynutí obdobia troch mesiacov odo dňa predloženia veci Rada nedospela k rozhodnutiu, navrhnuté opatrenia prijme Komisia.Článok 101. Členské štáty príjmu opatrenia potrebné na dosiahnutie súladu s touto smernicou do 36 mesiacov od jej notifikácie [8]. Okamžite budú o tom informovať Komisiu.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 11Táto smernica je adresovaná členským štátom.V Bruseli 1. decembra 1986Za RadupredsedaA. Clark[1] Ú. v. ES C 181, 19.7.1982, s. 1 a Ú. v. ES C 334, 10.12.1983, s. 15.[2] Ú. v. ES C 277, 17.10.1983, s. 166.[3] Ú. v. ES C 205, 9.8.1982, s. 13.[4] Ú. v. ES C 112, 20.12.1973, s. 3.[5] Ú. v. ES C 139, 13.6.1977, s. 3.[6] Ú. v. ES L 145, 13.6.1979, s. 1.[7] Ú. v. ES L 109, 26.4.1983, s. 8.[8] Táto smernica bola oznámená členským štátom 4. decembra 1986.--------------------------------------------------


title: Smernica Komisie 2010/52/EÚ z  11. augusta 2010 , ktorou sa na účely prispôsobenia technických ustanovení mení a dopĺňa smernica Rady 76/763/EHS o aproximácii právnych predpisov členských štátov týkajúcich sa sedadiel pre spolujazdcov v kolesových poľnohospodárskych alebo lesných traktoroch a smernica Európskeho parlamentu a Rady 2009/144/ES o určitých komponentoch a charakteristikách kolesových poľnohospodárskych alebo lesných traktorov  Text s významom pre EHP

text:
               13.8.2010

               SK

               Úradný vestník Európskej únie

               L 213/37

         SMERNICA KOMISIE 2010/52/EÚ
   z 11. augusta 2010,
   ktorou sa na účely prispôsobenia technických ustanovení mení a dopĺňa smernica Rady 76/763/EHS o aproximácii právnych predpisov členských štátov týkajúcich sa sedadiel pre spolujazdcov v kolesových poľnohospodárskych alebo lesných traktoroch a smernica Európskeho parlamentu a Rady 2009/144/ES o určitých komponentoch a charakteristikách kolesových poľnohospodárskych alebo lesných traktorov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (1), a najmä na jej článok 19 ods. 1 písm. b),
   keďže:

               (1)

               Smernica Rady 76/763/EHS z 27. júla 1976 o aproximácii právnych predpisov členských štátov týkajúcich sa sedadiel pre spolujazdcov v kolesových poľnohospodárskych alebo lesných traktoroch (2) a smernica Európskeho parlamentu a Rady 2009/144/ES z 30. novembra 2009 o určitých komponentoch a charakteristikách kolesových poľnohospodárskych alebo lesných traktorov (3) sú dve samostatné smernice v kontexte postupu typového schválenia ES pre poľnohospodárske alebo lesné traktory podľa smernice 2003/37/ES.

               (2)

               Bezpečnosť patrí k základným pilierom, na ktorých je smernica 2003/37/ES postavená. S cieľom posilniť ochranu obsluhy je vhodné, aby sa doplnili požiadavky uplatniteľné podľa uvedenej smernice tak, aby sa vzťahovali na všetky nebezpečenstvá uvedené v prílohe I k smernici Európskeho parlamentu a Rady 2006/42/ES o strojových zariadeniach (4), ktoré ešte nie sú zahrnuté v samostatných smerniciach podľa smernice 2003/37/ES.

               (3)

               Na základe tejto zmeny a doplnenia sa smernica 2006/42/ES už nebude vzťahovať na traktory typovo schválené na základe predpisov o typovom schválení pre kolesové poľnohospodárske a lesné traktory, keďže na základe vykonávania tejto pozmeňujúcej a doplňujúcej smernice budú v rizikách pokrytých smernicou 2003/37/ES zahrnuté všetky riziká pokryté smernicou 2006/42/ES.

               (4)

               Európsky výbor pre normalizáciu CEN sformuloval harmonizované normy pre ochranu spolujazdcov pred prevrátením a pred nebezpečnými látkami. Uvedené normy boli prijaté a uverejnené, a preto by mali byť zahrnuté do tejto smernice.

               (5)

               Smernicou 76/763/EHS sa stanovujú požiadavky týkajúce sa konštrukcie a inštalácie sedadiel pre spolujazdcov na poľnohospodárskych traktoroch; je vhodné, aby sa uvedená smernica zmenila a doplnila s cieľom zvýšiť túto ochranu začlenením doplňujúcich technických špecifikácií poskytujúcich ochranu, ktoré zahŕňajú riziká zranenia spolujazdcov opísané v smernici 2006/42/ES, najmä pokiaľ ide o prevrátenie a upevnenie bezpečnostného pásu na sedadlách pre spolujazdcov.

               (6)

               Smernicou 2009/144/ES sa stanovujú technické požiadavky týkajúce sa určitých súčastí a charakteristík kolesových poľnohospodárskych traktorov; je vhodné, aby sa uvedená smernica zmenila a doplnila s cieľom zvýšiť túto ochranu začlenením doplňujúcich technických špecifikácií poskytujúcich ochranu pred padajúcimi predmetmi, pred vniknutím predmetov do kabíny a pred nebezpečnými látkami; mali by sa navyše stanoviť aj minimálne požiadavky týkajúce sa návodu na obsluhu.

               (7)

               V záujme hladkého priebehu procesu typového schválenia a najmä zvýšenia bezpečnosti pri práci by mal byť zadefinovaný minimálny obsah v návode na obsluhu. Týmto sa zabezpečí, že obsluha bude mať potrebné informácie na posúdenie adekvátnosti traktorov na ich určené použitie, ako aj na výkon príslušnej údržby.

               (8)

               Podľa aktuálneho stavu vývoja by sa mali vyžadovať ustanovenia týkajúce sa ochranných konštrukcií proti padajúcim predmetom, ak sú stanovené, ochranných konštrukcií pre obsluhu, ak sú stanovené a ustanovenia na zabránenie styku s nebezpečnými látkami.

               (9)

               Opatrenia stanovené v tejto smernici sú v súlade so stanoviskom výboru pre prispôsobenie sa technickému pokroku – poľnohospodárske traktory,

         PRIJALA TÚTO SMERNICU:
   Článok 1
   Smernica 76/763/EHS sa mení a dopĺňa v súlade s prílohou I k tejto smernici.
   Článok 2
   Smernica 2009/144/ES sa mení a dopĺňa v súlade s prílohou II k tejto smernici.
   Článok 3
   1.   Odo dňa nadobudnutia účinnosti a vzhľadom na vozidlá, ktoré spĺňajú požiadavky stanovené v smernici 76/763/EHS a smernici 2009/144/ES, ktoré boli zmenené a doplnené touto smernicou, členské štáty nesmú na základe predmetu úpravy týchto smerníc:

               a)

               odmietnuť udeliť typové schválenie ES alebo vnútroštátne typové schválenie alebo

               b)

               zakázať registráciu, predaj alebo uvedenie takéhoto vozidla do prevádzky.

         2.   Po uplynutí jedného roka odo dňa nadobudnutia účinnosti a vzhľadom na nové typy vozidiel, ktoré nespĺňajú požiadavky stanovené v smernici 76/763/EHS a smernici 2009/144/ES, ktoré boli zmenené a doplnené touto smernicou, členské štáty na základe predmetu týchto smerníc:

               a)

               musia odmietnuť udeliť typové schválenie ES a

               b)

               môžu odmietnuť udeliť vnútroštátne typové schválenie.

         3.   Po uplynutí dvoch rokov odo dňa nadobudnutia účinnosti a vzhľadom na nové vozidlá, ktoré nespĺňajú požiadavky stanovené v smernici 76/763/EHS a smernici 2009/144/ES, ktoré boli zmenené a doplnené touto smernicou, členské štáty z dôvodov súvisiacich s predmetom úpravy týchto smerníc:

               a)

               považujú osvedčenia o zhode pripojené k novým vozidlám v súlade so smernicou 2003/37/ES za osvedčenia, ktoré už nie sú platné na účely článku 7 ods. 1 smernice 2003/37/ES, a

               b)

               môžu odmietnuť registráciu, predaj alebo uvedenie týchto vozidiel do prevádzky.

         Článok 4
   1.   Členské štáty prijmú a uverejnia najneskôr do 1. marca 2011 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Uvedené ustanovenia sa uplatňujú od 2. marca 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 5
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Táto smernica je určená členským štátom.

      V Bruseli 11. augusta 2010

            Za Komisiu

            predseda

         José Manuel BARROSO

      (1)  Ú. v. EÚ L 171, 9.7.2003, s. 1.

      (2)  Ú. v. ES L 262, 27.9.1976, s. 1.

      (3)  Ú. v. EÚ L 27, 30.1.2010, s. 33.

      (4)  Ú. v. EÚ L 157, 9.6.2006, s. 24.

      PRÍLOHA I
      Príloha k smernici 76/763/EHS sa nahrádza touto prílohou:

            „PRÍLOHA
            Ak sú poskytnuté sedadlá pre spolujazdcov, musia spĺňať normu EN 15694:2009.“

      PRÍLOHA II
      Smernica 2009/144/ES sa mení a dopĺňa takto:

                  1.

                  Názov prílohy II v zozname príloh sa mení a dopĺňa takto:
                  „Regulátor otáčok a krytovanie hnacích súčastí, vyčnievajúcich častí a kolies, doplnkové bezpečnostné požiadavky pre osobitné použitie, návod na obsluhu“.

                  2.

                  Názov prílohy II sa mení a dopĺňa takto:
                  „Regulátor otáčok a krytovanie hnacích súčastí, vyčnievajúcich častí a kolies, doplnkové bezpečnostné požiadavky pre osobitné použitie, návod na obsluhu“.

                  3.

                  Do prílohy ii sa vkladajú tieto body:
                  „3.   DODATOČNÉ BEZPEČNOSTNÉ POŽIADAVKY PRI ŠPECIÁLNOM POUŽITÍ
                  3.1.   Ochranné konštrukcie proti padajúcim predmetom

                  Ak sú poskytnuté ochranné konštrukcie proti padajúcim predmetom (FOPS), musia spĺňať kód 10 OECD (1).
                  3.2.   Ochranné konštrukcie pre obsluhu

                  3.2.1.   Ak sú poskytnuté ochranné konštrukcie pre obsluhu (OPS), musia spĺňať normu ISO 8084:2003 (2).
                  3.2.2.   Pre použitie iné ako v lesníctve a bez toho, aby boli dotknuté ustanovenia bodu 3.2.1, traktory so zasklením podľa bodu 1.1.3 prílohy III A sa považujú za traktory vybavené ochrannými konštrukciami pre obsluhu (OPS).
                  3.3.   Zabránenie styku s nebezpečnými látkami

                  Požiadavky normy EN 15695-1:2009 sa vzťahujú na všetky traktory podľa definície uvedenej v článku 2 písm. j) smernice 2003/37/ES, ak sa používajú v podmienkach, v ktorých môže vzniknúť riziko styku s nebezpečnými látkami; v takom prípade musí kabína spĺňať požiadavky stupňa 2, 3 alebo 4 tejto normy. Kritériá pre výber určitého stupňa musia byť predpísané a zhodovať sa s kritériami uvedenými v návode na obsluhu. Na účely rozprašovania pesticídov musí kabína spĺňať požiadavky stupňa 4.
                  4.   NÁVOD NA OBSLUHU
                  Návod na obsluhu musí spĺňať normu ISO 3600:1996 (3) s výnimkou oddielu 4.3 (‚Identifikácia stroja‘).
                  4.1.   Návod na obsluhu musí obsahovať popri požiadavkách normy ISO 3600:1996 najmä tieto údaje:

                              a)

                              nastavenie sedadla a pruženia v súvislosti s ergonomickou polohou obsluhujúceho pracovníka vzhľadom na ovládače a v záujme obmedzenia rizík vyplývajúcich z vibrácie celého tela;

                              b)

                              použitie a nastavenie systému vyhrievania, vetrania a prípadne klimatizácie;

                              c)

                              štartovanie a vypínanie motora;

                              d)

                              umiestnenie a spôsob otvárania núdzových východov;

                              e)

                              nastupovanie do traktora a vystupovanie z traktora;

                              f)

                              rizikovú oblasť v blízkosti osi otáčania kĺbových traktorov;

                              g)

                              použitie prípadných špeciálnych nástrojov;

                              h)

                              bezpečné metódy obsluhy a údržby;

                              i)

                              informácie o intervale prehliadok hydraulických hadíc;

                              j)

                              pokyny na vlečenie traktora;

                              k)

                              pokyny na bezpečné využívanie zdvihákov a odporúčané body zdvíhania;

                              l)

                              riziko súvisiace s akumulátorom a palivovou nádržou;

                              m)

                              zakázané použitie traktora, pri ktorom existuje nebezpečenstvo prevrátenia, s poznámkou, že zoznam nie je úplný;

                              n)

                              zvyškové riziká súvisiace s horúcimi povrchmi, ako napríklad nalievanie oleja alebo chladiacej kvapaliny do horúcich motorov alebo prevodoviek;

                              o)

                              stupeň ochrany prípadnej ochrannej konštrukcie proti padajúcim predmetom;

                              p)

                              stupeň prípadnej ochrany pred nebezpečnými látkami;

                              q)

                              stupeň ochrany prípadnej ochrannej konštrukcie pre obsluhu.

                        4.2.   Pripájanie a odpájanie strojových zariadení, prívesov a zameniteľných vlečných strojov namontovaných na traktoroch a práca s nimi

                  Návod na obsluhu musí obsahovať:

                              a)

                              upozornenie, že je potrebné presne dodržiavať pokyny uvedené v návode na obsluhu strojov namontovaných na traktore, ťahaných strojov alebo prívesov a nepoužívať spojenie traktor – stroj alebo traktor – príves, ak neboli dodržané všetky pokyny;

                              b)

                              upozornenie, že je potrebné udržiavať si odstup od oblasti trojbodového závesu pri jeho kontrole;

                              c)

                              upozornenie, že stroje namontované na traktore je potrebné položiť na zem pred opustením traktora;

                              d)

                              rýchlosť vývodového hriadeľa hnacích hriadeľov v závislosti od strojov namontovaných na traktore alebo ťahaného vozidla;

                              e)

                              požiadavku používať len vývodový hriadeľ hnacích hriadeľov so zodpovedajúcimi krytmi;

                              f)

                              informácie o zariadeniach hydraulického spojenia a ich funkcii;

                              g)

                              informácie o maximálnej zdvihovej kapacite trojbodového závesu;

                              h)

                              informácie o určení celkovej hmotnosti, zaťažení nápravy, nosnosti pneumatiky a o potrebnom minimálnom zaťažení;

                              i)

                              informácie o dostupných brzdných systémoch prívesu a o ich zlučiteľnosti s ťahanými vozidlami;

                              j)

                              maximálne zvislé zaťaženie na zadné ťažné zapojenie v súvislosti s veľkosťou zadných pneumatík a s typom zapojenia;

                              k)

                              informácie o použití nástrojov s hnacími hriadeľmi na odber energie a upozornenie, že technicky možný sklon hriadeľov závisí od tvaru a veľkosti hlavného krytu a/alebo voľného priestoru, vrátane osobitných informácií vyžadovaných v prípade hriadeľov na odber energie typu 3 s menším rozmerom;

                              l)

                              zopakovanie údajov na povinnom štítku o maximálnej povolenej ťahanej hmotnosti;

                              m)

                              upozornenie, že je potrebné udržiavať si odstup od oblasti medzi traktorom a ťahaným vozidlom.

                        4.3.   Vyhlásenie o hluku

                  V návode na obsluhu sa uvádza intenzita hluku v úrovni ucha operátora meraná podľa smernice Európskeho parlamentu a Rady 2009/76/ES (4) a intenzita hluku traktora v pohybe meraná podľa prílohy VI k smernici Európskeho parlamentu a Rady 2009/63/ES (5).
                  4.4.   Vyhlásenie o vibráciách

                  V návode na obsluhu sa uvádza úroveň vibrácií meraná podľa smernice Rady 78/764/EHS (6).
                  4.5.   Príslušné prevádzkové režimy traktora, pri ktorých možno odôvodnene očakávať osobitné nebezpečenstvo a ktoré je možné označiť ako režimy, pri ktorých existuje osobitné nebezpečenstvo, sú:

                              a)

                              práca s čelným nakladačom (riziko padajúcich predmetov);

                              b)

                              použitie v lesnom hospodárstve (riziko padajúcich predmetov a/alebo vniknutia predmetov);

                              c)

                              práca s rozprašovačmi na plodiny namontovanými na traktore alebo ťahanými (riziko nebezpečných látok).

                        V návode na obsluhu sa osobitná pozornosť venuje použitiu traktora v spojení s uvedenými zariadeniami.
                  4.5.1.   Čelný nakladač

                              4.5.1.1.

                              V návode na obsluhu sa uvádza nebezpečenstvo súvisiace s prácou s čelným nakladačom a vysvetľuje sa v ňom, ako tomuto nebezpečenstvu zabrániť.

                              4.5.1.2.

                              V návode na obsluhu sa uvádzajú body upevnenia na karosérii traktora, kde sa musí pripevniť čelný nakladač, ako aj veľkosť a kvalita technického vybavenia, ktoré sa má použiť. Ak nie sú určené takéto body pripojenia, návod na obsluhu musí obsahovať zákaz inštalovať čelný nakladač.

                              4.5.1.3.

                              V prípade traktorov vybavených programovateľnými funkciami hydraulického radenia sa uvádzajú informácie o spôsobe pripojenia hydrauliky nakladača tak, aby sa táto funkcia vypla.

                        4.5.2.   Použitie v lesnom hospodárstve

                              4.5.2.1.

                              Pri použití v lesnom hospodárstve sú zistené nebezpečenstvá tieto:

                                          a)

                                          padajúce stromy, najmä v prípade drapákového žeriavu pripevneného v zadnej časti traktora;

                                          b)

                                          vniknutie predmetov do priestoru kabíny obsluhy, najmä v prípade, keď je v zadnej časti traktora pripevnený navijak (napríklad spustenie kábla navijaka).

                              4.5.2.2.

                              Návod na obsluhu musí poskytovať informácie o:

                                          a)

                                          existencii nebezpečenstiev opísaných v bode 4.5.2.1;

                                          b)

                                          akomkoľvek nepovinnom zariadení, ktoré by mohlo byť k dispozícii na zvládnutie uvedených nebezpečenstiev;

                                          c)

                                          upevňovacích bodoch na traktore, kde možno pripevniť ochranné konštrukcie ako aj o veľkosti a kvalite technického vybavenia, ktoré sa má použiť. Keď nie je možná inštalácia zodpovedajúcich ochranných konštrukcií, táto skutočnosť sa uvedie;

                                          d)

                                          ochranných konštrukciách, ktoré môže tvoriť rám chrániaci priestor obsluhy pred padajúcimi stromami alebo mriežka umiestnená pred dvierkami, nad strechou a pred oknami kabíny;

                                          e)

                                          stupni FOPS, ak sa poskytuje.

                        4.5.3.   Práca s postrekovačmi plodín (riziko nebezpečných látok)

                  Stupeň ochrany pred nebezpečnými látkami, v súlade s normou EN 15695-1:2009, musí byť uvedená v návode na obsluhu.“

                  4.

                  Názov dodatku k prílohe II sa mení a dopĺňa takto:

                  5.

                  V bode 1 dodatku k prílohe II sa za bod 1.2 dopĺňajú tieto riadky:

                              „1.3.

                              Doplnkové bezpečnostné požiadavky pre osobitné použitie (ak existujú):

                                          1.3.1.

                                          Ochranné konštrukcie proti padajúcim predmetom

                                          1.3.2.

                                          Ochranné konštrukcie pre obsluhu

                                          1.3.3.

                                          Predchádzanie kontaktu s nebezpečnými látkami“.

                  6.

                  Do bodu 15 dodatku k prílohe II (zoznam dokumentov) sa dopĺňa:
                  „…návod na obsluhu“.

         (1)  Kód normy OECD pre oficiálne skúšanie ochranných konštrukcií proti padajúcim predmetom na poľnohospodárskych a lesných traktoroch kód 10 – Rozhodnutie Rady OECD C(2008) 128 z októbra 2008.

         (2)  Tento dokument sa nachádza na webovej stránke: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (3)  Tento dokument sa nachádza na webovej stránke: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (4)  Ú. v. EÚ L 201, 1.8.2009, s. 18.

         (5)  Ú. v. EÚ L 214, 19.8.2009, s. 23.

         (6)  Ú. v. ES L 255, 18.9.1978, s. 1.


title: Smernica Európskeho parlamentu a Rady 2008/23/ES z  11. marca 2008 , ktorou sa mení a dopĺňa smernica 2006/49/ES o kapitálovej primeranosti investičných spoločností a úverových inštitúcií, pokiaľ ide o vykonávacie právomoci prenesené na Komisiu

text:
               19.3.2008

               SK

               Úradný vestník Európskej únie

               L 76/54

      SMERNICA EURÓPSKEHO PARLAMENTU A RADY 2008/23/ES
   z 11. marca 2008,
   ktorou sa mení a dopĺňa smernica 2006/49/ES o kapitálovej primeranosti investičných spoločností a úverových inštitúcií, pokiaľ ide o vykonávacie právomoci prenesené na Komisiu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 47 ods. 2,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Európskej centrálnej banky (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Smernica Európskeho parlamentu a Rady 2006/49/ES (4) stanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (5).

               (2)

               Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou na prijatie opatrení, ktoré majú všeobecnú pôsobnosť a ktorých cieľom je zmeniť nepodstatné prvky základného nástroja prijatého v súlade s postupom uvedeným v článku 251 zmluvy, okrem iného vypustením niektorých z uvedených prvkov alebo doplnením tohto nástroja o nové nepodstatné prvky.

               (3)

               V súlade s vyhlásením Európskeho parlamentu, Rady a Komisie (6) k rozhodnutiu 2006/512/ES, aby bol regulačný postup s kontrolou uplatniteľný na nástroje, ktoré sú už účinné a ktoré boli prijaté v súlade s postupom uvedeným v článku 251 zmluvy, musia byť tieto nástroje upravené v súlade s uplatniteľnými postupmi.

               (4)

               Komisia by mala byť splnomocnená na prijatie opatrení potrebných na vykonávanie smernice 2006/49/ES, aby sa zohľadnil okrem iného technický rozvoj finančných trhov a zabezpečilo jednotné uplatňovanie uvedenej smernice. Uvedené opatrenia sú zamerané na spresnenie vymedzenia pojmov, prispôsobenie ustanovení uvedenej smernice prostredníctvom technických úprav týkajúcich sa určenia vlastných finančných prostriedkov, organizácie, výpočtu a hodnotenia rizík a expozícií a kategórií investičných firiem, na ktoré sa uvedená smernica vzťahuje. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky smernice 2006/49/ES, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (5)

               Smernica 2006/49/ES stanovuje časové obmedzenie týkajúce sa vykonávacích právomocí prenesených na Komisiu. Európsky parlament, Rada a Komisia vo svojom vyhlásení k rozhodnutiu 2006/512/ES uviedli, že rozhodnutie 2006/512/ES je horizontálnym a uspokojivým riešením želania Európskeho parlamentu, aby sa kontrolovalo vykonávanie nástrojov prijatých na základe spolurozhodovacieho postupu a aby sa zodpovedajúcim spôsobom preniesli na Komisiu vykonávacie právomoci bez časového obmedzenia. Európsky parlament a Rada taktiež vyhlásili, že zabezpečia, aby sa čo najrýchlejšie prijali návrhy zamerané na zrušenie tých ustanovení v týchto nástrojoch, v ktorých sa stanovuje časové obmedzenie prenesenia vykonávacích právomoci na Komisiu. Po zavedení regulačného postupu s kontrolou by sa zo smernice 2006/49/ES malo vypustiť ustanovenie o časovom obmedzení.

               (6)

               Komisia by mala pravidelne vyhodnocovať fungovanie ustanovení o vykonávacích právomociach prenesených na Komisiu, aby Európsky parlament a Rada mohli stanoviť, či rozsah týchto právomocí a procedurálne požiadavky uložené Komisii sú primerané a či zabezpečujú účinnosť a demokratickú zodpovednosť.

               (7)

               Smernica 2006/49/ES by sa preto mala zodpovedajúcim spôsobom zmeniť a doplniť.

               (8)

               Keďže zmeny a doplnenia smernice 2006/49/ES vykonané touto smernicou sú technickými úpravami, ktoré sa týkajú len postupu vo výbore, nevyžadujú transpozíciu zo strany členských štátov. Na tento účel preto nie je potrebné prijímať ustanovenia,

         PRIJALI TÚTO SMERNICU:
   Článok 1
   Zmeny a doplnenia
   Smernica 2006/49/ES sa týmto mení a dopĺňa takto:

               1.

               článok 41 sa mení a dopĺňa takto:

                           a)

                           z odseku 1 sa vypúšťajú slová „v súlade s postupom uvedeným v článku 42 ods. 2“;

                           b)

                           odsek 2 sa nahrádza takto:
                           „2.   Opatrenia uvedené v odseku 1 zamerané na zmenu nepodstatných prvkov tejto smernice sa prijmú v súlade s regulačným postupom s kontrolou uvedeným v článku 42 ods. 2.“;

               2.

               článok 42 sa mení a dopĺňa takto:

                           a)

                           odsek 2 sa nahrádza takto:
                           „2.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.“;

                           b)

                           odseky 3 a 4 sa nahrádzajú takto:
                           „3.   Komisia prehodnotí do 31. decembra 2010 a potom minimálne každé tri roky ustanovenia o jej vykonávacích právomociach a predloží Európskemu parlamentu a Rade správu o fungovaní týchto právomocí. Táto správa skúma predovšetkým, či je potrebné, aby Komisia navrhla zmeny a doplnenia k tejto smernici, aby sa zabezpečil primeraný rozsah pôsobnosti vykonávacích právomocí prenesených na Komisiu. Záver o tom, či treba vykonať zmeny a doplnenia, doplní podrobné odôvodnenie. Ak je to potrebné, k správe sa priloží legislatívny návrh na zmenu a doplnenie ustanovení o vykonávacích právomociach prenesených na Komisiu.“

         Článok 2
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Adresáti
   Táto smernica je určená členským štátom.

      V Štrasburgu 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 161, 13.7.2007, s. 45.

      (2)  Ú. v. EÚ C 39, 23.2.2007, s. 1.

      (3)  Stanovisko Európskeho parlamentu zo 14. novembra 2007 (zatiaľ neuverejnené v úradnom vestníku) a rozhodnutie Rady z 3. marca 2008.

      (4)  Ú. v. EÚ L 177, 30.6.2006, s. 201.

      (5)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (6)  Ú. v. EÚ C 255, 21.10.2006, s. 1.


title: Commission Directive 86/267/EEC of 20 May 1986 amending Directive 72/169/EEC determining the characteristics and minimum conditions for inspecting vine varieties

text:
Avis juridique important

|

31986L0267

Official Journal L 169 , 26/06/1986 P. 0046 - 0047 Finnish special edition: Chapter 3 Volume 21 P. 0112  Swedish special edition: Chapter 3 Volume 21 P. 0112

SMERNICA KOMISIEz 20. mája 1986,ktorou sa mení a dopĺňa smernica 72/169/EHS, ktorou sa určujú charakteristické znaky a minimálne podmienky kontrol odrôd viniča(86/267/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 68/193/EHS z 9. apríla 1968 o uvádzaní množiteľského materiálu viniča na trh[1], naposledy zmenenú a doplnenú nariadením (EHS) č. 3768/85[2], najmä na jej článok 5d ods. 2,keďže v súlade so smernicou 68/193/EHS sú členské štáty povinné zostaviť katalóg odrôd prijatých na certifikáciu a kontrolu štandardného množiteľského materiálu na svojom území;keďže na prijatie odrôd sa vzťahujú podmienky spoločenstva, ktoré sa musia uplatňovať prostredníctvom úradných kontrol a najmä kontroly porastov;keďže kontroly musia zahŕňať dostatočný počet charakteristických znakov umožňujúcich opis odrôd;keďže tieto charakteristické znaky boli stanovené smernicou Komisie 72/169/EHS[3];keďže príloha I k uvedenej smernici obsahuje zoznam odrôd viniča, ktoré sa majú použiť ako kontrolné odrody na stanovenie fenologických údajov;keďže v súčasnosti je potrebné vymedziť kontrolné odrody pre Grécko a Španielsko;keďže opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesníctve,PRIJALA TÚTO SMERNICU:Článok 1Časť B bod 1 prílohy I k smernici 72/169/EHS sa týmto mení a dopĺňa vložením tohto bodu za bod 1.1.1:"1.1.1a. pokiaľ ide o Grécko:1.1.1a.1. biele odrody viniča - Savatiano, Zoumiatiko, Vilana, Assyrtiko, Chardonnay1.1.1a.2. modré odrody viniča - Mandilaria, Xynomavro, Cabernet Sauvignon, Korinthiaki1.1.1a.3. stolové odrody viniča - Razaki, Cardinal, Italia, Soultanina, Perlette1.1.1b. pokiaľ ide o Španielsko:1.1.1b.1. biele odrody viniča - Airen, Palomino, Pedro Ximénez, Viura-Macabeo1.1.1b.2. modré odrody viniča - Bobal, Garnacha, Mazuela, Tempranillo1.1.1b.3. stolové odrody viniča - Moscatel, Roseti, Aledo, Ohanes".Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. januára 1987. Bezodkladne o tom budú informovať Komisiu.Článok 3Táto smernica je adresovaná členským štátom.V Bruseli 20. mája 1986Za KomisiuFrans ANDRIESSENpodpredseda[1] Ú. v. ES L 93, 17.4.1968, s. 15.[2] Ú. v. ES L 362, 31.12.1985, s. 8.[3] Ú. v. ES L 103, 2.5.1972, s. 25.